paragraph_text: Zastava New Orleansa je službena zastava tog američkog lučkog grada i u prošlosti najvećeg grada u saveznoj državi Louisiani. Na zastavi dominira bijela pozadina s tankom crvenom prugom u gornjem i plavom linijom u donjem dijelu. U sredini bijele pozadine nalaze se tri zlatna heraldička ljiljana. Sami ljiljani su uvedeni jer je Louisiana u prošlosti bila francuska kolonija a taj cvijet je tradicionalni francuski simbol.